אימה אמריקאית

"אימה אמריקאית" (באנגלית: American Horror Story; בתרגום חופשי: סיפור אימה אמריקאי) היא סדרת אימה אנתולוגית אמריקאית שנוצרה והופקה על ידי ראיין מרפי ובראד פלצ'וק. הסדרה משודרת ברשת FX האמריקאית.

"אימה אמריקאית" התקבלה באהדה על ידי מבקרי הטלוויזיה, צוות השחקנים זכה לשבחים וג'סיקה לאנג בפרט אשר זכתה בפרס אמי, פרס גלובוס הזהב ובפרס גילדת שחקני המסך על משחקה בסדרה. הסדרה גורפת באופן עקבי אחוזי רייטינג גבוהים.

העונה הראשונה, בית הרצח, מתרחשת בלוס אנג'לס, קליפורניה, ב-2011, ובמרכזה משפחה שעוברת לגור בבית רדוף על ידי דייריו לשעבר. העונה השנייה, המוסד הסגור, מתרחשת במסצ'וסטס ב-1964 ועוקבת אחר סיפוריהם של המטופלים והצוות של מוסד למשוגעים מורשעים. העונה השלישית, הכישוף, מתרחשת בניו אורלינס, לואיזיאנה, בשנת 2013, ועוקבת אחר ברית של מכשפות שמתמודדות מול מי שרוצה להשמיד אותן. העונה הרביעית, פריק שואו, מתרחשת ביופיטר, פלורידה, במהלך שנת 1952 ומתרכזת סביב אנשי מופע פריק שואו אמריקאי ומאבק ההישרדות שלהם. העונה החמישית, המלון, מתרחשת בלוס אנג'לס, קליפורניה, במהלך שנת 2015 ומתמקדת בצוות ובאורחים של מלון על טבעי. העונה השישית, רואנוק, מתרחשת בצפון קרוליינה בשנים 2014–2016 ומתמקדת בבית חווה מבודד רדוף על ידי המושבה רואנוק שנהרסה. העונה השביעית, הכת, מתרחשת בשנת 2016 במישיגן, ובמרכזה כת המטילה אימה על התושבים לאחר הבחירות לנשיאות שנערכו באותה השנה. העונה השמינית, אפוקליפסה, מציגה את המכשפות מהכישוף כשהן נלחמות באנטיכרייסט מבית הרצח כדי למנוע את האפוקליפסה. העונה התשיעית, 1984, מתרחשת מחוץ ללוס אנג'לס במהלך שנות ה-80 ומתמקדת בצוות של מחנה קיץ שנפתח מחדש לאחר טבח 14 שנים קודם לכן. העונה העשירית, 10 בת שני חלקים, מתמקדת במשפחה בשנת 2021 בפרובינסטאון, מסצ'וסטס, בחלקה הראשון, Red Tide, שם הם פוגשים את תושביה האמיתיים של העיירה, ומאוחר יותר, במחצית השנייה שלה, Death Valley, קבוצה של סטודנטים יוצאת לקמפינג ומוצאת את עצמה בקונספירציה המערבת חייזרים במקלט. העונה האחת עשרה, ניו יורק, מתרחשת בניו יורק של שנות ה-80, ומתמקדת בשורה של רציחות שבהן מעורבים גברים הומוסקסואלים, כמו גם בהופעתו של וירוס חדש. בינואר 2020, רשת FX חידשה את הסדרה לשלוש עונות נוספות, כולל העונה האחת עשרה, ששדורה באוקטובר 2022. העונה השתים עשרה שודרה שנה לאחר מכן, בספטמבר 2023.

בישראל שודרה הסדרה ב־yes. ומוזרמת בשירות דיסני+.

סקירת סדרה

רקע
הסדרה היא אנתולוגית וכל עונה נתפסת כמיני-סדרה עצמאית בעקבות קבוצה נבדלת של דמויות ורקעים, ועלילה ייחודית עם התחלה, אמצע וסוף. עם זאת, מרפי הצהיר כי עד סוף הסדרה הצופים יבינו את הקשר שבין העונות השונות. חלק מהאירועים המתרחשים בסדרה הושראו באופן רופף מאירועים אמיתיים.

עונה 1: בית הרצח

העונה הראשונה, בשם אימה אמריקאית: בית הרצח מתרחשת בהווה ועוקבת אחר סיפורה של משפחה שעוברת לאחוזה משופצת, ולא מודעת לכך שהבית רדוף על ידי רוחות דייריו לשעבר.

העונה הראשונה היא על בגידה ובוחנת נושאים כגון: משפחה, אהבה וסליחה. הסיפור מתרחש בשנת 2011 ועוקבת אחרי משפחת הרמון: הפסיכיאטר בן (דילן מקדרמוט), אשתו ויויאן (קוני בריטון) ובתם המתבגרת ויולט (טאיסה פרמיגה) שעוברים מבוסטון ללוס אנג'לס לאחר שוויויאן עוברת הפלה ובן מנהל רומן עם אישה אחרת. משפחת הרמון עוברת לאחוזה משופצת ועד מהרה נתקלת בדיירי הבית לשעבר - משפחת לנגדון: קונסטנט לנגדון (ג'סיקה לאנג), שני ילדיה, טייט (אוון פיטרס) ואדי (ג'יימי ברואר) ובן זוגה שפניו הושחתו, לארי הארווי (דניס או'הר). ויויאן ובן מנסים להחיות מחדש את יחסיהם בעוד שוויולט הסובלת מדיכאון, מוצאת נחמה אצל טייט. משפחת לנגדון ולארי משפיעים לעיתים קרובות על חייהם של משפחת הרמון בזמן שזו מגלה שביתם החדש רדוף על ידי רוחות הדיירים הקודמים.

עונה 2: המוסד הסגור 

העונה השנייה, שכותרתה אימה אמריקאית: המוסד הסגור, מתרחשת בשנת 1964 ועוקבת אחר סיפוריהם של פושעים הכלואים במוסד לחולי נפש המנוהל על ידי רופאים ונזירות.

העונה השנייה בוחנת סוגיות הקשורות לשפיות. הסיפור מתרחש בשנת 1964, ומלווה את החולים, הרופאים והנזירות שנמצאים במוסד הפסיכיאטרי בראיירקליף - מוסד לחולי נפש שנוסד על-מנת לטפל בפושעים לא שפויים. הסוהרים שמנהלים את המוסד כוללים את הנזירה ג'וד מרטין (ג'סיקה לאנג), סגניתה, הנזירה מארי יוניס (לילי רייב) ומייסד המוסד, הכומר טימותי הווארד (ג'וזף פיינס). הרופאים שהואשמו בטיפול בחולים במוסד כוללים את הפסיכיאטר ד"ר אוליבר תרדסון (זאכרי קווינטו) ואת המדען הסדיסט ד"ר ארתור ארדן (ג'יימס קרומוול). החולים, שרבים מהם טוענים שנכלאו שלא בצדק כוללים עיתונאית לסבית בשם לנה וינטרס (שרה פולסון), אדם החשוד כרוצח סדרתי קיט ווקר (אוון פיטרס) ורוצחת לכאורה בשם גרייס (ליזי ברושר). בנוסף, מפעילים על דיירי המוסד מניפולציות בדמות אלמנטים רוחניים ומדעיים וחזקה על ידי חייזרים שטניים ושדים.

עונה 3: הכישוף 

העונה השלישית, אימה אמריקאית: הכישוף, מתרחשת בשנת 2013 ובשנת 1830 במקביל ומתמקדת בקווי עלילה אודות ציד המכשפות בסיילם.

העונה השלישית של "אימה אמריקאית", "אימה אמריקאית: הכישוף", עלתה לשידור ב-9 באוקטובר 2013 ומתמקדת ביריבותן של מכשפות צאצאיות סיילם לבין מכשפות הוודו בניו אורלינס. הנושאים שבהן מתמקדת העונה הם ציד מכשפות, גילוי עריות, מיעוטים, עבדות, אמהות ובנות וכישופי וודו. העלילה מתרחשת במקביל בימינו אנו ובשנת 1830.

העונה מביאה את סיפורה של נערה בשם זואי בנסון (טאיסה פרמיגה) שלאחר תקרית טרגית שבה היא מעורבת, לומדת על היותה מכשפה, ונשלחת על ידי אמה לניו אורלינס לפנימייה לבנות בשם "האקדמיה של גברת רובישואו לנערות יוצאות דופן", הלא הוא מסדר מכשפות שפועל במסווה. מנהלת בית הספר היא קורדליה פוקס (שרה פולסון), מכשפה נעימה ומסבירת פנים. לאחר רצח מסתורי של מכשפה צעירה, מגיעה מלוס אנג'לס אמה של קורדליה, פיונה גוד (ג'סיקה לאנג), אישה אמידה ומרשימה שמשמשת כמכשפה עליונה של הדור הזה, נחושה להשיב את הסדר במסדר, להגן עליו, ולחנך את הנערות הסוררות, וכמו כן, לאחות את הקרעים עם בתה קורדליה, לאחר שנים רבות של ניכור וניתוק.

עונה 4: פריק שואו 

העונה הרביעית, אימה אמריקאית: פריק שואו, מתרחשת בשנת 1952 ומתמקדת סביב מופעי הפריק שואו האחרונים שעוד נותרו בקרקס.

הנושא בו העונה מתמקדת הוא אפליה בין סוגים שונים של אנשים וקבלת האחר, ובמיוחד בין האנשים ה"נורמליים" ל"פריקים". העלילה מתרחשת בשנת 1952, בעיירה השקטה ג'ופיטר שבפלורידה, ועוקבת אחרי מופע פריקים נודד בראשותה של אלזה מארס (ג'סיקה לאנג), הנאבק באפליות שאנשי העיירה מנהלים נגדם. עשרות שנים לאחר שהציבור ראה את הפריקים כמופע בידור צדדי, אלזה עדיין חולמת למצוא לפריקים שלה בית חם ואוהב, ובד בבד היא חולמת גם לעלות לגדולה ולהיות כוכבת מוכרת. כאשר התאומות הסיאמיות בט ודוט טאטלר (שרה פולסון) נלקחות לבית החולים, אלזה מאמינה כי הן המפתח שלה להשגת הגדולה עליה היא חולמת, ומגייסת אותן למופע שלה. בין החברים האחרים במופע, נמצאים בין היתר ג'ימי דרלינג (אוון פיטרס), גבר שנולד עם צבתות במקום ידיים החולם לעזוב את חיי המופעים מאחוריו ולחיות חיים נורמליים, ואימו של ג'ימי, אתל דרלינג (קתי בייטס), הגברת המזוקנת ויד ימינה של אלזה. כאשר גבר מעברה של אתל, דל טולדו (מייקל צ'יקליס), האיש הכי חזק ואשתו, דזירה דופרי (אנג'לה באסט), האישה בעלת שלושת השדיים, מצטרפים לקרקס, נקלע המופע למהומות שמסתובבות סביב העיירה, והחברים במופע נאלצים להתגבר על אלו שרודפים אותם על בסיס השוני שלהם.

עונה 5: המלון 

העונה החמישית, אימה אמריקאית: המלון מתרחשת בשנת 2015 עם פלאשבקים לשנים שונות בעברם של דיירי המלון, ומתמקדת בצוות ובדיירים המוזרים ששוכנים ב"מלון קורטז" המסתורי.

הנושא בו העונה מתמקדת היא התמכרות ותלותיות בנושאים שונים, מסמים ואלכוהול ועד למין. העלילה מתרחשת בשנת 2015 ובמקביל בשנת 1930 עם פלאשבאקים לשנים שונות בעברם של הדיירים. הבלש ג'ון לאו (וס בנטלי) חוקר מקרי רצח זוועתיים בלוס אנג'לס שהקשר היחיד ביניהם הוא שהקורבנות עברו על דיבר מסוים מעשרת הדיברות, כשהוא מקבל טיפ אנונימי המוביל אותו למלון קורטז המסתורי. במהלך החקירה, ג'ון ואשתו, אלכס (קלואי סביני), נתקלים גם בצוות המלון הכולל את איריס (קתי בייטס), ליז טיילור (דניס או'הר), ג'יימס מארץ (אוון פיטרס), מייסד המלון הפסיכופתי (מבוסס על דמותו של ה. ה. הולמס) ובעלת המלון המסתורית, הרוזנת אליזבת, (ליידי גאגא), וגם בדיירי המלון הכוללים את סאלי "המזריקה" (שרה פולסון), בנה של איריס, דונובן (מאט בומר), רמונה רויאל (אנג'לה באסט), שחקנית קולנוע והמאהבת של אליזבת לשעבר, טריסטיאן דאפי (פין ויטרוק) ואייקון האופנה, ויל דרייק (שאיין ג'קסון).

עונה 6: רואנוק

העונה השישית, אימה אמריקאית: רואנוק, מוצגת לצופים כסדרת טלוויזיה דוקומנטרית בשם "סיוט הרואנוק שלי", העוקבת אחר בעל ואשתו בשם מאט ושלבי מילר (אנדרה הולנד ולילי רייב), המספרים לצופים על חוויותיהם במושבת רואנוק המסתורית. חוויותיהם של הזוג משוחזרות כביכול על ידי צוות שחקנים מקצועי (שרה פולסון, קובה גודינג ג'וניור, אנג'לה באסט, וס בנטלי, קתי בייטס, אוון פיטרס, מאט בומר, פין ויטרוק, ליידי גאגא ושאיין ג'קסון).

עונה 7: הכת 

העונה השביעית של הסדרה נקראת אימה אמריקאית: הכת, והיא עלתה לשידור ב-5 בספטמבר 2017. העונה מתרחשת בסוף 2016, מיד לאחר הבחירות לנשיאות ארצות הברית 2016 והיא עוסקת בכת סודית השואפת לעלות לשלטון אזורי בעל דעות זהות לנשיא, דונלד טראמפ, דרך הפחדת תושבי האזור במעשי רצח מגונים ומתוקשרים. אלי (שרה פולסון), בעלת מסעדה מהקהילה הגאה, בעלת פוביות המטרידות אותה ומונעות ממנה לנהל חיים רגילים, הופכת לכלי במשחק האימה הפוליטי של הכת.

עונה 8: אפוקליפסה 

העונה השמינית של הסדרה נקראת אימה אמריקאית: אפוקליפסה והיא עלתה לשידור ב-12 בספטמבר 2018. כפי שעולה משמה, הסדרה נסובה סביב סוף העולם שהתרחש כתוצאה ממלחמה אטומית, כאשר השורדים מנסים להילחם נגד האנטיכריסט שמנסה להשמיד את העולם באופן סופי.
זו העונה הראשונה בה יש קישור עלילתי ישיר לעונות אחרות - העונה השלישית, אימה אמריקאית: הכישוף, העונה החמישית, אימה אמריקאית: המלון, והעונה הראשונה, אימה אמריקאית: בית הרצח.

עונה 9: 1984 

העונה התשיעית של הסדרה נקראת אימה אמריקאית: 1984 והיא עלתה לשידור ב-18 בספטמבר 2019 העונה היא מחווה של סרטי האימה של שנות ה-80. העונה שואבת השראה רבה מסרטי סלאשר קלאסיים שהיו בשיאם במהלך שנות ה-80, דוגמת "ליל המסכות" ו"יום שישי ה-13".

 עונה 10: Double Feature 

בשנת 2022, סופר מתקשה (פין וויטרוק), אשתו ההרה (לילי רייב) ובתם (ריאן קירה ארמסטרונג) עוברים לעיירת חוף מבודדת לקראת החורף. ברגע שהם מתיישבים, התושבים האמיתיים של העיירה מתחילים לגלות את עצמם. שני מקומיים אקסצנטריים (אוון פיטרס ופרנסס קונרוי) מציעים להארי יד עוזרת במחסום הכתיבה שלו.
 עונה 11: ניו יורק 
העונה האחת עשרה, ניו יורק, מתרחשת בניו יורק של שנות ה-80, ומתמקדת בשורה של רציחות שבהן מעורבים גברים הומוסקסואלים ובמקביל, בהופעתו של וירוס חדש.

 עונה 12: רגישות גבוהה 

 עונות נוספות 
ב-5 בדצמבר 2018 אמר מרפי כי דמויות המכשפות שהופיעו באימה אמריקאית: הכישוף ובאימה אמריקאית: אפוקליפסה יחזרו שוב, בעונה עתידית. ב-9 בינואר 2020 חודשה הסדרה עד עונה 13 שצפויה לעלות ב-2026.

דמויות

מקרא

 שחקן/נית דמויות עונה 1:בית הרצח עונה 2:המוסד הסגור עונה 3:הכישוף עונה 4:פריק שואו עונה 5:המלון עונה 6:רואנוק עונה 7:הכת עונה 8:אפוקליפסה עונה 9:1984עונה 10:
תכונה כפולה צוות השחקנים הראשי קוני בריטון ויויאן הרמוןויויאן הרמוןדילן מקדרמוט בן הרמון ג'וני מורגןבן הרמון ברוסאוון פיטרס טייט לנגדון קיט ווקר קייל ספנסר ג'ימי דרלינג ג'יימס פטריק מארץ' אדוארד פיליפ מוט

רורי מונהן קאי אנדרסון

אנדי וורהול

ג'ים ג'ונס

דייוויד כורש

מרשל אפלווייט

ישו

צ'ארלס מנסון מר גלנט

ג'יימס פטריק מארץ'

טייט לנגדון

ג'ף פפיסטר אוסטין סאמרסטאיסה פרמיגהויולט הרמוןזואי בנסון סופי גרין ויולט הרמון

זואי בנסוןדניס או'הר לארי הארווי ספולדינג סטנלי ליז טיילור ד"ר אליאס קנינגהאם

ויליאם ואן הנדרסוןהרולד ארדן ג'סיקה לאנג קונסטנט לנגדון הנזירה ג'וד מרטין

בטי דרייק פיונה גוד אלזה מארסקונסטנט לנגדוןזאכרי קווינטו צ'אד וורוויק ד"ר אוליבר ת'רדסטוןג'וזף פיינס הכומר טימותי האוורדשרה פולסון בילי דין האוורד לאנה וינטרס קורדליה פוקס בט טאטלר

דוט טאטלר סאלי מק'קנה

בילי דין האוורד שלבי מילר

אודרי טינדל

לאנה וינטרס אלי מייפיר-ריצ'רדס

סוזן אטקינס וילהאמינה ונאבל

קורדליה גוד

בילי דין האוורדקארן
מיימי אייזנהאוארלילי רייב נורה מונטגומרי האחות מרי יוניס מק'קי מיסטי דיי האחות מרי יוניס מק'קי איילין וורנוס שלבי מילר מיסטי דיי לביניה ריכטרדוריס גרנדר
אמיליה ארהארטליזי ברושר גרייס ברטרנדג'יימס קרומוול ד"ר ארתור ארדןפרנסס קונרוי מוירה או'הרה שחת מירטל סנואו גלוריה מוט מאמא פולק ביבי באביט מירטל סנואו

מוירה או'הרהשרה ״בל״ נואראמה רוברטס מדיסון מונטגומרי מגי אזמרלדה סרינה בלינדה מדיסון מונטגומרי ברוק תומפסוןקתי בייטס דלפין לאלורי אתל דרלינג איריס השוחטת

אגנס מרי וינסטיד מירים מיד

דלפין לאלורימייקל צ'יקליס דל טולדופין ויטרוק דנדי מוט טריסטן דאפי

רודולף ולנטינוגת'ר פולקהארי גרדנראנג'לה באסט מארי לאבו דזירה דופריי רמונה רויאל מונט תומיסה מארי לאבווס בנטלי אדוארד מורדרייק הבלש ג'ון לואו אמברוז וויט

דילןמאט בומר אנדי דונובןקלואי סביני שלי ד"ר אלכס לואושאיין ג'קסון וויל דרייק סידני אהרון ג'יימס ד"ר רודי וינסנט ג'ון הנרי מורליידי גאגא אליזבת' ג'ונסון "הרוזנת" סקאטאץ'קובה גודינג ג'וניור מאט מילר

דומיניק באנקסאנדרה הולנד מאט מילרבילי לורד וינטר הנדרסון

ליסה קאביסן מלורי מונטנה דיוקלארק פלדמןאליסון פיל אייבי מייפייר-ריצ'רדסעדינה פורטר סאלי פרידמן לי האריס בוורלי הופ דינה סטיבנסשריף ברלסוןלזלי גרוסמן מידאו וילטון

פטרישיה קרנקוול קוקו סיינט פייר מרגרט בות'אורסולה קהאןקודי פרן מייקל לאנגדון אקסייבר פלימפטוןואליאנט תורמת'יו מוריסון טרבור קירשנרגאס קנוורת'י צ'ט קלנסיג'ון קרול לינץ'טוויסטי הליצןג'ון ויין גייסיטוויסטי הליצן בנג'מין ריכטראנג'ליקה רוס דונה צ'יימברסהכימאית/טטהזאק וילה ריצ'רד רמירז

הפקת הסדרה
היוצרים ראיין מרפי ובראד פלצ'ק החלו לעבוד על הסדרה לפני שהחל שלב ההפקה של הדרמה המוזיקלית "Glee". מרפי רצה לעשות את ההפך ממה שיצר בעבר ובכך החל את עבודתו על "אימה אמריקאית". הוא ציין: "אני הלכתי מ'ניפ/טאק' ל-'Glee' כך שזה הגיוני שארצה לעשות משהו מאתגר וחשוך, ובדומה לפלצ'ק תמיד אהבתי את ז'אנר האימה, לכן זה הרגיש טבעי עבורי". פלצ'ק הסתקרן מהרעיון של שילוב זווית אחרת של ז'אנר האימה והצהיר שהמטרה העיקרית של השניים ביצירת הסדרה היא להפחיד את הצופים: "אנחנו רוצים להוציא את הצופים שלנו מעט משיווי המשקל". בפברואר 2011, הכריזה רשת FX על כך שהזמינה משני היוצרים פיילוט לסדרה אפשרית, כאשר ריאן מרפי ובראד פלצ'ק אחראים על כתיבתה ומרפי מביים, אל השניים צוות דנטה די לורטו כמפיק בפועל. הפקת הסדרה החלה באפריל 2011 וביולי אותה שנה הכריזה רשת FX על הסדרה באופן רשמי.

מההתחלה תכננו שני היוצרים שכל עונה של הסדרה תכיל קו עלילה שונה לחלוטין מקודמתה. לאחר שפרק הסיום של העונה הראשונה שודר, סיפר מרפי על כוונותיו לשנות את צוות השחקנים ומיקום הסדרה בעונה השנייה, למרות זאת אמר גם שחלק מהשחקנים שכיכבו בעונה הראשונה יחזרו לככב גם בשנייה. "השחקנים שחוזרים לעונה השנייה יגלמו דמויות שונות לחלוטין, יצורים, מפלצות וכו'. סיפורי משפחת הרמון נגמרו. השחקנים שחוזרים לעונה השנייה יגלמו דמויות חדשות לחלוטין." בנובמבר 2012 תיאר מנכ"ל רשת FX את הפורמט הטלוויזיוני הייחודי שהסדרה קובעת: "הרעיון של עשיית סדרת טלוויזיה אנתולוגית בדמות מיני-סדרה עם צוות שחקנים מגוון הוכיח עצמו כפורץ דרך וכהצלחה מסחררת ומגמתית."

בכנס הפייליפסט של שנת 2013 השווה היוצר בראד פלצ'וק את הסדרה לסרטי אימה: "בסופו של דבר דרושה מעט חמלה כיוון שאתה מתאהב באותן דמויות בדרך שונה מאשר בסרט. אם אתה רוצה להרוג את כל הדמויות בסרט מלבד אחת, אתה די יכול להתחמק מזה, אך אם אתה מעוניין ליצור סדרת אימה טלוויזיונית יש לך אחריות שונה על הדמויות כיוון שלצופים יש חיבה מסוג אחר אליהן".

מרפי הסביר לאחר מכן שתהליך תכנון עונה אחת של הסדרה לוקח בערך שנה: "אנחנו חושבים תחילה על קו העלילה ולאחר מכן כותבים את הדמויות. זו להקה רפרטוארית, לכן אנחנו 'מזיזים' דמויות סביב ובגלל זה לעיתים אנחנו לא מוצאים תפקיד לשחקן מסוים. כמו שהתחלנו את העונה השנייה, לא העליתי על דעתי שדילן מקדרמוט ישחק את בנה של שרה, אבל חשבתי שככל שנעמיק עם זה, זה ייצא נהדר".

 פרסים ומועמדויות 
שנהפרסקטגוריהמועמד (ים)תוצאה2024פרס סאטורןסדרת האימה הטובה ביותר"אימה אמריקאית"

 קישורים חיצוניים 













 הסיפורים האמיתיים מאחורי "אימה אמריקאית" באתר ראש אחד, 9 באוקטובר 2015






הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:תוכניות טלוויזיה שמתרחשות בניו אורלינס
קטגוריה:סדרות אנתולוגיה אמריקאיות
קטגוריה:סדרות דרמת אימה
קטגוריה:סדרות עם עלילה לא ליניארית
קטגוריה:תוכניות טלוויזיה שמתרחשות בניו יורק
קטגוריה:תוכניות טלוויזיה שמתרחשות בלוס אנג'לס
קטגוריה:סדרות טלוויזיה אמריקאיות שעלו לשידור בשנת 2011